
[bookmark: таксата-при-личния-скача-на-11-лева][bookmark: _Toc206922890]Таксата при личния скача на 11 лева
Телеграф стр. 6
Потребителската такса, която се дължи при всяко посещение при общопрактикуващ лекар, да се вдигне от 2,90 лв. на 11 лева. Сумата за бъде обвързана отново с минималната работна заплата. За това ще настояват от Българския лекарски съюз (БЛС), каза пред NovaNews председателят на съюза д-р Николай Брънзалов. В момента тя е фиксирана сума и е в размер на 2,90, аа ако бъде изпълнено искането на съсловната лекарска организация, таксата би скочила на 10,77 лева при сегашния размер на минималната работна заплата от 1077 лева. Брънзалов посочи, че сегашният размер на потребителската такса от 2,90 лв. за работещи и 1 лев за пенсионери не изпълнява първоначалната й цел и е унизителен.

Телеграф стр. 30
Елена Иванова
Има една мъдрост, а именно - да си на правилното място в точното време.
Така е било писано и на старши сержант Боян Донев, който, случайно преминавайки през спирка, забелязал, че на земята лежи припаднал човек. На мястото имало и други хора, но никой не се притекъл на помощ на пострадалия, а само гледали. Единствено служител от охранителна фирма опитал да му помогне, но с действия, които противоречат на основните принципи за оказване на първа помощ, споделят от Силите за специални операции.
Адекватно
Старши сержант Боян Донев е старши оператор-санитар и инструктор по медицинска подготовка в Учебен център за подготовка и бойно осигуряване на Съвместното командване на специалните операции (СКСО).
Военнослужещият е имал медицинско оборудване, с което е оказал адекватна помощ на пострадалия, и незабавно е подал сигнал към телефон 112. Благодарение на неговата навременна и професионална намеса пристигналият на място медицински екип е успял да спаси човека.
Случай
„Това не е първият случай, в който старши сержант Донев оказва медицинска помощ на нуждаещ се. Неговата отдаденост и готовност да се притече на помощ, независимо от обстоятелствата, говорят за високо чувство за отговорност, дълг и човечност", посочват още от Силите за специални операции. За доблестната му постъпка има публикации в редица медии, както и на страниците в социалните мрежи на много институции.
История
Съвместното командване на специалните операции е наследник на Парашутната дружина, сформирана на 18 март 1943 година и участвала в боевете през Втората световна война. Това е датата на създаването на днешните
Сили за специални операции и се чества като празник на Съвместното командване на специалните операции. В следвоенния период Парашутната дружина претърпява различни организационни промени. През 1964 г, са формирани две парашутно-разузнавателни бази - в Пловдив и Мусачево. През 1975 г. двете бази са обединени и в Пловдив се създава 68-и парашутно-разузнавателен полк. През 1993 г. полкът е реорганизиран в 68-а парашутно-разузнавателна бригада.
От 1 ноември 2019 г. с постановление на Министерски съвет е създадено Съвместното командване на специалните операции.
Понастоящем съставът на СКСО включва щаб, щабен батальон, 68-а група „Специални сили", 86-а група „Специални сили", 3-та група „Специални сили", 1-ва група „Специални сили", учебен център за подготовка и бойно осигуряване, батальон за логистично осигуряване и медицински пункт.

[bookmark: Xabd59cf084e9e7bf9d533aace2641f401114545][bookmark: _Toc206922892]Грешни реакции могат да навредят на пострадалия
Телеграф стр. 30
Напомняме на всички, че когато има подобен инцидент, следва да се предприемат някои основни действия, съветват от Силите за специални операции. При загуба на съзнание пострадалият трябва да бъде поставен в стабилна странична позиция, за да се предотврати задушаване. Винаги се подава сигнал към телефон 112, независимо от видимото състояние на пострадалия.
Поливането с вода не е препоръчителна практика и може да доведе до допълнителни усложнения.
Първа помощ е прилагането на мерки за непосредственото поддържане на живота на хора с травми и заболявания до момента, в който им бъде оказана професионална медицинска помощ. Състои се от поредица от прости, но понякога животоспасяващи медицински техники, които могат да се извършват с минимално оборудване и от хора, които в общия случай са без специално медицинско образование. Най-често първа помощ е необходима при пътнотранспортни произшествия и пожари или при кризи на заболяване. Според информация на Българския Червен кръст е доказано, че един от всеки четири загинали при пътна катастрофа би могъл да живее, ако вместо бърз неспециализиран транспорт му се осигури непосредствена долекарска помощ.

[bookmark: _Toc206922893]Възможно ли е да забавим стареенето?
БНТ Денят започва с Георги Любенов
Въпросът дали можем да забавим стареенето е една от най-важните и предизвикателни теми на съвременното здравеопазване и наука за живота. С развитието на науката разбирането ни за процесите на стареене се задълбочава, а различни стратегии и технологии обещават да променят това, което считаме за неизбежен процес. Днес хората стареят много по-бавно в сравнение с нашите връстници преди 2-3 десетилетия. Това са научни заключения, заяви проф. Радостина Александрова. Стареенето е един защитен механизъм. Той ни помага при заздравяването на рани, противодейства на тумори, като ограничава тези процеси, обясни тя.

[bookmark: _Toc206922894]Какво е виртуален аутизъм и как да го разпознаем?
БНТ Денят започва с Георги Любенов
Прекомерното стоене на подрастващите пред компютрите, мобилните телефони, таблетите и лаптопите води до виртуален аутизъм при децата. Според медиците прекалено дългият престой пред екраните забавя езиковото развитие на подрастващите, води до депресия, социална изолация, главоболие и напрежение. Това не е диагноза, а по-скоро предупреждение. Дигиталните деца не забелязват близките си. Дори да им говорят - те са потънали в собствения си свят. Най-висок риск от развиване на виртуален аутизъм могат да проявят деца на възраст от 1 до 3-4 години. Защото детето тогава опознава света, обясни детският психолог и психотерапевт Елена Енева.

Нова телевизия Събуди се
Европа отчита рекорден брой огнища на болести, пренасяни от комари – като чикунгуня и западнонилска треска. Според експертите климатичната криза превръща подобни епидемии в „новото нормално“. Как можем да се предпазим? Тигровите комари са заплахата, която дебне зад тези болести. Малкото насекомо може да пренася доста опасни болести, между които малария, денга, зика, чикунгуня, западнонилска треска, жълта треска и много други. Според вирусолога Радостина Александрова има и нещо друго, характерно за комарите, което може да ги направи наш враг – те са лесно адаптивни в промените в околната среда. „Тигровият комар доста по-добре се приспособява. Той може да издържи по-ниски температури през зимата, благодарение на способността си да изпадне в латентно, спящо състояние. И също така има доста по-малки изисквания към местата, в които се размножава”, обясни вирусологът. По официални данни най–много заболели от западнонилска треска са в Италия - 274 случая. На второ място е южната ни съседка Гърция с 35 случая, а Сърбия е на трето място - с девет случая. Симптомите, които могат да подскажат за заразяване със западнонилската треска, са следните: Главоболие; Неразположение; Треска; Болки в мускулите; Повръщане. "Тигровият комар, разбира се, сам по себе си не е опасен. За да представлява някаква заплаха за нас, той трябва вече да е инфектиран с някои от инфекциите, които пренася, нещо, което ние няма как да разберем с просто око", обясни още Александрова и допълни, че все пак насекомото се среща и у нас. Причината заразени тигрови комари да минат през България и да стигнат чак до северна Франция са климатичните промени. По-дългите лета, по-меките зими и промените във валежите създават идеални условия за тяхното размножаване. "Промените в климата, каквито са по-дългите летни сезони и по-меките зими, но и промените в характера на валежите, са част от условията, които благоприятстват размножаването на комарите", обясни още тя. За да се предпазим от комарите експерти препоръчват - дрехи, покриващи краката и ръцете, мрежи на прозорците и вратите, както и да се ползва репелент.

НАЦИОНАЛНИ РАДИА

БНР Минути за здраве
Циститът често се свързва с пътуванията и отпуската на море, посещенията на басейни и други места за отдих, заради риска от външно замърсяване, а също и стоенето дълго време с мокър бански. 
В края на отпускарския сезон, ако се случи да установите симптоматика на цистит е необходимо веднага да посетите лекар, защото тази бактериална инфекция може да хронифицира, което да усложни нейноното лечение и да удължи във времето дискомфорта, който циститът причинява. 
"Хроничният и острият цистит са две различни състояния, общото е болезненото уриниране, често уриниране, парене, болки в долните пикочни пътища, каза за "Закуска на тревата" доц. Еленко Попов от Клиниката по урология в Университетска болница " Царица Йоана - ИСУЛ". 
"Острият цистит е изолирано явление, той отминава без последствия. При правилно лечение, той не оставя отпечатък върху организма. 
Хроничният цистит или рецидивиращ, повтарящ се, представлява инфекция на долните пикочни пътища, която се повтаря поне 3 - 4 пъти в годината. Проблемът е, че там вече податливост, тези инфекции често са трудни за лечение. 
Успяваме само да потиснем настоящото обостряне, но много трудно се прекъсва целият този процес, на второ място - тези инфекции сериозно променят качеството на живот на хората. 
Рисковите фактори включват недобрият или непълен подход в лечението на острия цистит, игнорирането на проблема и не търсенето на лекарска помощ, когато вече се налага, твърде дългото лечение само с билки, не използването на антибиотик, когато вече се е налагало, не проследяването на острия цистит, поясни още доц. Еленко Попов.
По думите му има гинекологични фактори при жените, като заболявания, които не са лекувани. От заболяването най-често са засегнати по-младите жени, но също се засягат и мъжете над 50 години. 
Доц. Попов изтъкна, че терапията на хроничния цистит включва антибиотик, който се приема след антибиограма задължително! За да може да се установи кои бактерии на какво са резистентни. В противен случай и най-скъпият антибиотик няма да те излекува, ако не е подходящият, а ще увеличи заболяването, ще се наруши и нормалната микрофлора на организма. 
Помощ се търси при общопрактикуващия лекар, нефролог или уролог. 

